Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2020/C 442/08)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

VAKIOMUUTOKSEN HYVÄKSYNNÄN TIEDOKSI ANTAMINEN

”Colli di Rimini”

PDO-IT-A0297-AM02

Tiedonannon päivämäärä: 22.9.2020

HYVÄKSYTYN MUUTOKSEN KUVAUS JA PERUSTELUT

1. Viini(e)n kuvaus

Colli di Rimini -viinin Rosso-viinityypille (luokka 1 – Viini) lisätään Riserva-versio. Tämän SAN-nimityksen kattaman alueen tuottajien perinteisenä ja vakiintuneena käytäntönä on jättää viini kypsymään, erityisesti parhaina vuosina. Riserva-versio on jo olemassa viinityypeistä, joiden etiketissä mainitaan Sangiovese- tai Cabernet Sauvignon -lajike. Myös punaviini, jossa ei ole mainintaa rypälelajikkeesta, on usein tapana jättää kypsymään, erityisesti jos siinä on enemmän uutosta ja suurempi alkoholipitoisuus kuin tavallisessa punaviinissä. Tämä on sisällytetty erikseen tuote-eritelmään, jotta nämä tuotteet voidaan saattaa markkinoille Riserva-merkinnän kera. Lisäksi tällaisten parempirunkoisten ja monimutkaisempien viinien kysyntä on suurta viinintuntijoiden keskuudessa, mikä tarjoaa mahdollisuuden saattaa markkinoille laajempi valikoima tällä SAN-nimityksellä varustettuja viinejä.

Muutos koskee yhtenäisen asiakirjan 4 kohtaa (Viinien kuvaus) ja tuote-eritelmän 1, 2, 4, 5 ja 6 artiklaa.

2. Viini(e)n kuvaus

1) Colli di Rimini -viinin Rebola-viinityypin osalta on poistettu puolimakea ja makea versio, jolloin jäljelle jäävät vain Rebola Secco ja Rebola Passito. Näin tuottajat voivat keskittyä niihin viinityyppeihin, joilla on selkeämpi perinteinen yhteys maantieteelliseen alueeseen, jotka ovat kuluttajien keskuudessa tunnetuimpia ja arvostetuimpia ja jotka sopivat parhaiten paikallisten erikoisuuksien kanssa nautittavaksi.

2) Rebola Passiton kuvauksesta on poistettu kaikki sokeripitoisuuden pienentämistä koskevat maininnat, joiden sijaan viitataan lainsäädännössä vahvistettuihin raja-arvoihin. Lisäksi kulutukseen saatettavien viinien aromia kuvaillaan tarkemmin (analyyttisten ja aistinvaraisten tietojen pohjalta), niiden kokonaisalkoholipitoisuuden alarajaa nostetaan 16:sta 17 tilavuusprosenttiin, todellisen alkoholipitoisuuden alarajaa nostetaan 11:stä 12,5 tilavuusprosenttiin, ja sokeriton kuiva-ainepitoisuus suurenee 19:stä 24 grammaan litraa kohden. Nämä muutokset johtuvat ilmastonmuutoksesta: pitkät kesät ja korkeat lämpötilat luovat ihanteelliset olosuhteet rypäleiden kypsymiselle ja kuivattamiselle, jolloin saadaan viinejä, joissa on enemmän uutosta ja joiden sokeri- ja sitä myöten myös alkoholipitoisuus on suurempi.

3) Lajikevalikoimaan tehtyjen muutosten jälkeen valko- ja punaviinien kuvaukset on muotoiltu uudelleen tuotettujen viinien analysoinnista saatujen tietojen perusteella. Tämä koskee erityisesti sokeripitoisuuden vaihteluvälin suurentamista kuivasta puolikuivaan sekä tiettyjä aromi- ja makuominaisuuksia. Muutos koskee yhtenäisen asiakirjan 4 kohtaa (Viinien kuvaus) ja tuote-eritelmän 6 artiklaa.

3. Pääasialliset viininvalmistuksessa käytettävät rypälelajikkeet

Colli di Rimini -viinin Rosso- ja Bianco-tyyppien lajikevalikoimaa on muutettu. Colli di Riminin (SAN) tuottajat ovat ajan mittaan parannelleet tämän SAN-nimityksen kattamalla alueella viininvalmistukseen käytettävien lajikkeiden sekoittamista tuotantoalueella yleisimmin käytettyjen rypälelajikkeiden ja viljelymenetelmien perusteella. Näin ollen viinien valmistukseen käytettävien lajikkeiden sekoittamisen mukauttaminen perustuu laajaan testaukseen. Näin suosituimpien ja yleisimmin viljeltyjen lajikkeiden käyttö on vakiinnutettu, ja siten vahvistettu yhteyttä maantieteelliseen alueeseen, samalla kun vähemmän suositut tai vähemmän viljellyt lajikkeet on joko poistettu tai niiden osuutta viinissä on pienennetty.

Sekoituksissa käytettäviä lajikkeita on muokattu seuraavien viinityyppien osalta:

— Colli di Rimini Rosso: Nykyisten käytössä olevien lajikkeiden osuuksia on muutettu, Cabernet Franc ja Alicante on lisätty uusina lajikkeina, ja Barbera, Ciliegiolo, Terrano sekä Ancillotta on poistettu valikoimasta.

— Colli di Rimini Bianco: Trebbiano-lajikkeen osuutta on muutettu, Bombino Bianco ja Sangiovese valkoviiniksi viiniytettyinä on lisätty uusina lajikkeita, ja sekoituksissa käytettävistä lajikkeista on poistettu Mostosa sekä Biancame, joista jälkimmäinen soveltuu paremmin tämän suojatun alkuperänimityksen kattaman lajikeviinin tuotantoon.

Muutos koskee yhtenäisen asiakirjan 7 kohtaa (Pääasialliset viininvalmistuksessa käytettävät rypälelajikkeet) sekä tuote-eritelmän 2 artiklaa (Rypälelajikkeet).

4. Rajattu maantieteellinen alue

Tuotantoalueen kuvausta on selvennetty ja tiivistetty: tuotantoalue vastaa nyt Riminin maakunnan koko hallinnollista aluetta lukuun ottamatta Bellaria Igea Marinan kuntaa sekä kansallisen valtatien nro 16 (Adriatican valtatie) alapuolella sijaitsevia rantaloma-alueita.

Alueeseen kuuluu myös joitakin SAN-tuotteen nykyisen tuotantoalueen rajalla sijaitsevia kuntia, jotka on viimeaikaisten hallinnollisten yhteenliittymien myötä liitetty osaksi Riminin maakuntaa. Nämä kunnat vastaavat maisemaltaan sekä maantieteellisten ja tuotantoon liittyvien ominaisuuksiensa puolesta hyvin pitkälti SAN-tuotteen nykyistä tuotantoaluetta. Niissä sijaitsevat viiniviljelmät ovat pieniä, yhteensä noin 12 hehtaaria, ja niillä viljellään pääasiassa Sangiovese-, Merlot-, Biancame- ja Trebbiano-lajikkeita, jotka ovat SAN-tuotteen alueella perinteisesti viljeltyjä lajikkeita. Ne pystyvät tuottamaan noin 150 tonnia rypäleitä.

Muutos koskee yhtenäisen asiakirjan 6 kohtaa ja tuote-eritelmän 3 artiklaa.

5. Viininviljelystandardit

a) Tekstistä on poistettu sääntö, jonka mukaan kasteluun voidaan turvautua hätätoimenpiteenä korkeintaan kahdesti vuodessa ennen kypsymistä. Sääolosuhteet ovat muuttumassa, ja viime vuosina on ollut tyypillistä, että lämpötilat pysyvät korkeina pitkiä aikoja. Siksi tuottajien olisi voitava turvautua kasteluun aina, kun he katsovat sen tarpeelliseksi.

b) Rekisteröidyllä maantieteellisellä merkinnällä ”Colli di Rimini” merkittyjä viinejä saa väkevöidä enintään yhden tilavuusprosentin verran. Tämä rajoitus tarkoittaa, että tuottajat käyttävät pääasiassa viinien valmistukseen käytettävien rypäleiden luonnollisia sokereita.

6. Pakkaaminen

a) Erilaisten astioiden sallitut vetoisuudet ja materiaalit (lasi ja keramiikka) on ilmoitettu selkeämmin.

b) Tekstissä on täsmennetty, että kaikkia voimassa olevassa lainsäädännössä sallittuja korkkeja voidaan käyttää lukuun ottamatta kruunukorkkeja, joita ei pidetä sopivina tällä SAN-nimityksellä varustetuille arvokkaille viineille.

Muutos koskee tuote-eritelmän 7 artiklaa, mutta se ei vaikuta yhtenäiseen asiakirjaan.

7. Yhteys maantieteelliseen ympäristöön

Kuvaus yhteydestä maantieteelliseen ympäristöön on muotoiltu uudelleen tiiviimpään muotoon. Kohtaan ei ole tehty merkittäviä muutoksia, mutta tekstistä on poistettu joitakin historiallisiin viittauksiin ja alueen kuvaukseen liittyviä epäolennaisia osia.

Muutos koskee tuote-eritelmän 8 artiklaa.

8. Korjaukset

a) Riserva-viinien luonnollisen alkoholipitoisuuden määrittämiseen ja kypsytykseen kestoon liittyvät vaatimukset on johdonmukaisuuden vuoksi siirretty eritelmän 7 artiklasta (Merkinnät, kuvaus ja esillepano) 5 artiklan (Viininvalmistusstandardit) 5 kohtaan.

b) Eritelmän 7 artiklassa olevasta, täydentäviä merkintöjä koskevasta kappaleesta on poistettu kohta, jossa kielletään merkinnän ”Superiore” käyttö, koska eritelmässä sallitaan Colli di Rimini Sangiovese Superiore -viinin valmistus.

c) Pignoletto-viiniköynnöslajikkeen nimi on korvattu tuote-eritelmässä samaa tarkoittavalla nimellä ”Grechetto Gentile”.

d) Eritelmän 5 artiklasta on poistettu seuraava lause tarpeettomana, koska se sisältyy yleiseen lainsäädäntöön: ”Kerättyjen ja viinien valmistukseen käytettävien rypäleiden määrän osalta on suotuisina vuosina noudatettava edellä esitettyjä raja-arvoja – sekä kyseistä määrää vastaavia rypäleiden viinituotoksen raja-arvoja – edellyttäen, että rypäleiden kokonaistuotanto ei ylitä näitä raja-arvoja 20 prosentilla.”

e) Lause ”Viinin valmistus voidaan suorittaa erikseen kunkin lajikkeen osalta” on poistettu 5 artiklasta tarpeettomana. Nämä muutokset eivät vaikuta yhtenäiseen asiakirjaan.

f) Hakemuksen esittäneen ryhmittymän sekä ministeriön, alueellisen tahon ja valvontaelimen yhteystiedot on päivitetty. Muutos koskee yhtenäisen asiakirjan 1.2.1, 1.2.2, 1.2.3 ja 1.2.5 kohtaa sekä eritelmän 8 artiklaa (Valvontaelimen tiedot).

YHTENÄINEN ASIAKIRJA

1. Tuotteen nimi

Colli di Rimini

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

15. Kuivatuista rypäleistä valmistettu viini

4. Viini(e)n kuvaus

Colli di Rimini Bianco

Colli di Rimini (SAN) Bianco -viinien väri vaihtelee oljenkeltaisen eri sävyjen välillä, aromi on herkkä ja vaihtelee hedelmäisestä kukkaiseen, maku on maukas ja harmoninen ja vaihtelee kuivasta puolikuivaan.

Kokonaisalkoholipitoisuus vähintään: 11 til-%.

Sokeriton uutos vähintään: 15 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Rosso

Colli di Rimini (SAN) Rosso -viinien väri vaihtelee rubiininpunaisesta granaatinpunaiseen, maku on harmoninen ja toisinaan tanniininen, ja siinä voi erottua punaisten hedelmien sävyjä sekä yrttisiä, mausteisia tai mineraalisia vivahteita.

Kokonaisalkoholipitoisuus vähintään: 11,5 til-%.

Sokeriton uutos vähintään: 20 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Rosso Riserva

Colli di Rimini (SAN) Rosso Riserva -viinien väri vaihtelee voimakkaan rubiininpunaisesta granaatinpunaiseen, niiden aromi on runsas ja viinimäinen, ja siinä on toisinaan yrttisiä, mineraalisia tai puumaisia vivahteita; maku on täyteläinen, harteikas ja harmoninen, rakenteeltaan hienostunut, toisinaan hieman tanniininen, ja makeusaste vaihtelee kuivasta puolikuivaan.

Kokonaisalkoholipitoisuus vähintään: 12,5 til-%.

Sokeriton uutos vähintään: 22 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Cabernet Sauvignon

Colli di Rimini (SAN) Cabernet Sauvignon -viinit ovat väriltään rubiininpunaisia tai voimakkaan rubiininpunaisia, ja aromi on tunnusomainen, eteerinen, toisinaan mausteinen tai yrttinen; maku on täyteläinen ja harmoninen, toisinaan hieman tanniininen, ja makeusaste vaihtelee kuivasta puolikuivaan.

Kokonaisalkoholipitoisuus vähintään: 11,5 til-%.

Sokeriton uutos vähintään: 20 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Cabernet Sauvignon Riserva

Colli di Rimini (SAN) Cabernet Sauvignon Riserva -viinien väri on rubiininpunainen, ja siinä on granaatinpunaisia vivahteita; aromi on tunnusomainen, eteerinen ja yrttinen, maku täyteläinen, harmoninen ja toisinaan hieman tanniininen.

Kokonaisalkoholipitoisuus vähintään: 12 til-%.

Sokeriton uutos vähintään: 26 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Biancame

Colli di Rimini (SAN) Biancame -viinien väri on vaalean oljenkeltainen, jossa on vihertäviä vivahteita, aromi on tunnusomainen, ja siinä on toisinaan kukkaisia vivahteita; maku on raikas ja tasapainoinen ja vaihtelee kuivasta puolikuivaan.

Kokonaisalkoholipitoisuus vähintään: 10,5 til-%.

Sokeriton uutos vähintään: 15 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Sangiovese

Colli di Rimini (SAN) Sangiovese -viinien väri on rubiininpunainen, jossa on toisinaan violetteja vivahteita, aromi on viinimäinen, toisinaan kukkainen tai mineraalinen, maku on harmoninen ja hieman tanniininen ja vaihtelee kuivasta puolikuivaan.

Kokonaisalkoholipitoisuus vähintään: 11,5 til-%.

Sokeriton uutos vähintään: 20 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Sangiovese Superiore

Colli di Rimini (SAN) Sangiovese Superiore -viinien väri on rubiininpunainen, jossa on toisinaan violetteja vivahteita, aromi on toisinaan kukkainen, ja maku on harmoninen, toisinaan tanniininen sekä kuiva.

Kokonaisalkoholipitoisuus vähintään: 12,5 til-%.

Sokeriton uutos vähintään: 24 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Sangiovese Riserva

Colli di Rimini (SAN) Sangiovese Riserva -viinien väri on rubiininpunainen, aromi on intensiivinen ja toisinaan kukkainen, ja maku on kuiva, harmoninen ja toisinaan tanniininen. Kokonaisalkoholipitoisuus vähintään: 13 til-%.

Sokeriton uutos vähintään: 26 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Rebola Secco

Colli di Rimini (SAN) Rebola Secco -viinien väri vaihtelee vaalean oljenkeltaisesta kullankeltaiseen, aromi on tunnusomainen, hieno ja hedelmäinen; maku on harmoninen, ja siinä on tunnusomaista pehmeyttä ja rakennetta.

Kokonaisalkoholipitoisuus vähintään: 12 til-%.

Sokeriton uutos vähintään: 17 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) Vähimmäishappopitoisuus 4,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Colli di Rimini Rebola Passito

Colli di Rimini (SAN) Rebola Passito -viinien väri vaihtelee kullankeltaisesta meripihkan sävyyn, aromi on tunnusomainen, intensiivinen ja hedelmäinen, ja siinä on toisinaan kasvumaaperälle tyypillisiä vivahteita; maku on täyteläinen, makea, samettinen ja tasapainoisen hapokas.

Kokonaisalkoholipitoisuus vähintään: 17 til-%.

Sokeriton uutos vähintään: 24 g/l.

Analyyttiset parametrit, joita ei ole mainittu, ovat kansallisessa ja unionin lainsäädännössä vahvistettujen raja-arvojen mukaisia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,5 Vähimmäishappopitoisuus 4 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Erityiset viininvalmistusmenetelmät

–

b. Enimmäistuotokset

Colli di Rimini Bianco, mukaan lukien Riserva

84 hehtolitraa hehtaarilta

Colli di Rimini Rosso

77 hehtolitraa hehtaarilta

Colli di Rimini Biancame

84 hehtolitraa hehtaarilta

Colli di Rimini Cabernet Sauvignon

77 hehtolitraa hehtaarilta

Colli di Rimini Cabernet Sangiovese

77 hehtolitraa hehtaarilta

Colli di Rimini Rebola

77 hehtolitraa hehtaarilta

Colli di Rimini Rebola Passito

55 hehtolitraa hehtaarilta

6. Rajattu maantieteellinen alue

Rekisteröidyllä maantieteellisellä merkinnällä ”Colli di Rimini” merkittyjen viinien valmistukseen tarkoitetut rypäleet on tuotettava Riminin maakunnan hallinnollisella alueella, pois lukien kansallisen valtatien nro 16 (Adriatican valtatie) alapuolella sijaitsevat alueet ja koko Bellaria Igea Marinan kunta.

7. Pääasiallinen rypälelajike / pääasialliset rypälelajikkeet

Alicante N.

Biancame B.

Bombino Bianco B.

Cabernet Franc N. – Cabernet

Cabernet Sauvignon N. – Cabernet

Merlot N.

Montepulciano N.

Petit Verdot N.

Pignoletto B. – Grechetto Gentile

Rebo N.

Sangiovese N.

Syrah N.

Trebbiano Romagnolo B. – Trebbiano

8. Yhteyden/yhteyksien kuvaus

Yhteys maantieteelliseen alueeseen

Meren läheisyys vaikuttaa viiniköynnösten kasvukauteen: köynnökset hyötyvät säännöllisesti puhaltavista tuulista sekä lämpötiloista, jotka pysyvät maltillisina sekä kesällä että talvella. Maaperä on kalkkipitoista ja savista, viljavuudeltaan heikkoa tai keskitasoista, sademäärä on kesällä vähäinen, ja vuodessa on paljon päiviä, jolloin lämpötila on sopiva köynnösten kasvua silmällä pitäen. Kaikki nämä tekijät yhdessä varmistavat pienet tuotokset ja hyvät kypsymisolosuhteet. Tällä on myönteinen vaikutus viinien kemiallisiin, fyysisiin ja aistinvaraisiin ominaisuuksiin. Niiden kuiva-ainepitoisuus ja alkoholipitoisuus on suuri, mikä pitää paikkansa erityisesti punaviinien kohdalla: ne ovat voimakkaan värisiä, niissä on runsaasti polyfenoleja, ja ne sopivat erinomaisesti kypsytettäviksi. Tasapainoinen kypsyminen auttaa tuomaan esille kunkin rypälelajikkeen tunnusomaiset ominaisuudet.

9. Olennaiset lisäedellytykset (pakkaaminen, merkinnät, muut vaatimukset)

–

Linkki tuote-eritelmään

http://www.politicheagricole.it/flex/cm/pages/ServeBLOB.php/L/IT/IDPagina/15987

(1) EUVL L 9, 11.1.2019, s. 2.